Wen die Valentynsdag – Swartland Joernaal Skip to content
Wen die Valentynsdag
Sondag is dit weer die tyd van die jaar waar blomme en sjokolade koning kraai. Waar liefdeswoordjies gefluister word en waar geliefdes mekaar bederf.
Dis reg, dis Valentynsdag!
Volgens Wikipedia is daar groot onsekerheid oor die ontstaan van Valentynsdag.
Aanvanklik is daar nie 'n romantiese betekenis aan Valentynsdag gekoppel nie. Dit is eers in die laat Middeleeue tydens die bloeitydperk van hoofse liefde dat romantiese gebruike met hierdie dag geassosieer is.
Die gedigte van Chaucer word dikwels aangehaal as die eerste vorme van valentynsgedigte. Teen die vyftiende eeu het daar 'n tradisie ontwikkel waarvolgens verliefdes vir mekaar blomme, lekkergoed, en kaartjies gestuur het. Dit het belangrik geword om 'n gepaste valentynsgedig, of boodskap in die handgemaakte kaartjie te skryf. In die negentiende eeu, met die aanvang van meganisasie, is valentynskaartjies vir die eerste keer op grootskaal in fabrieke vervaardig. Hierdie gekoopte kaartjies het dan ook die vroeëre handgemaakte kaartjies gedeeltelik vervang.
Waaroor daar egter geen onsekerheid is nie, is dat een gelukkige leser 'n groot prys gaan wen in vanjaar se Valentynsdagkompetisie. Met 'n geskenkpak wat bestaan uit 'n geskenbewys van Just Nails, die Herehuis, alkoholiese verversings deur Ultra Liquor, sowel as People's Liquor, 'n behandeling deur Just Relax-haarsalon en 'n bos blomme van Malmesbury Kwekery, sal jy seker wees dat jy geliefd sal voel op 14 Februarie.
Al wat jy moet doen is om die slagwoord LIEFDE, saam met jou naam, van en tuisdorp te stuur na 061 555 0344 voor Donderdag om 15:00. Die wenner sal telefonies in kennis gestel word.